મેષ : તા. 16ના રોજ આપનો દિવસ નિરર્થક પસાર થશે. તમે કોઈપણ પ્રકારે મહેનત કરશો તેમાં અપેક્ષા કરતા ઓછુ ફળ મળશે. કોઈ વ્યક્તિના અણગમતા વર્તન કે વાણીથી આપની લાગણીને ઠેસ પહોંચવાની શક્યતા છે. પેટના રોગોની સમસ્યા ઉદ્ભવી શકે છે તથા હૃદય કે પેટના ઓપરેશન થવાની પણ શક્યતા રહેલી. બહારગામ ફરવા જાવ તો નદી કે તળાવમાં ન્હાવા જવું નહીં, આકસ્મિક મુશ્કેલી સર્જાવના યોગો છે. વાહન ચલાવતી વખતે ખુબજ સાવધાની પુર્વક ચલાવવું. શેરબજારથી નુકસાન થવાની પ્રબળ શક્તા રહેલી છે માટે શેરબજારથી દુર રહેવું હિતાવહ છે. સંતાન પ્રાપ્તિના યોગમાં તકલીફો આવે. સંતાનની તબિયતની બાબતમાં વિશેષ કાળજી રાખવાની જરુર છે. પ્રેમસંબંધોમાં મતભેદો ઉભા થાય. તા. 17, 18 અને તા. 19 દરમિયાન સાંજ સુધી આપને માટે નવું કાર્ય કરવા કે નવી જવાબદારી ઉઠાવવા યોગ્ય સમય નથી. વિદ્યાર્થી જાતકોને આયોજનપૂર્વક અભ્યાસમાં આગળ વધવા માટે તેમજ નવા નવા વિષયો ભણવા માટે સમય સારો રહેશે. તા. 19ની સાંજ પછી અને તા. 20, 21 દરમિયાન વ્યવસાયમાં પ્રગતિ થશે. કોઈ નવી નોકરીની તક પ્રાપ્ત થશે. આપના કરેલ કાર્યની પ્રશંસા થશે. તા. 22ના રોજ આપ આપની આર્થિક વ્યવસ્થાને આપ સુવ્યવસ્થિત રીતે અમલમાં મુકી શકશો. આપના મિત્રોને મળવાના સંજોગો ઉભા થશે.